CELEX: 52010XP0073
Language: bg
Date: 2010-03-25 00:00:00
Title: Назначаване на заместник-председател на Европейската централна банка Решение на Европейския парламент от 25 март 2010 г. относно препоръката на Съвета относно назначаването на заместник-председател на Европейската централна банка (C7-0044/2010 – 2010/0813(NLE))

7.1.2011   
            
            
               BG
            
            
               Официален вестник на Европейския съюз
            
            
               CE 4/64
            
         Четвъртък, 25 март 2010 г.Назначаване на заместник-председател на Европейската централна банка
   P7_TA(2010)0073
   Решение на Европейския парламент от 25 март 2010 г. относно препоръката на Съвета относно назначаването на заместник-председател на Европейската централна банка (C7-0044/2010 – 2010/0813(NLE))
   2011/C 4 E/12
   (Консултация)
   
      Европейският парламент,
   
   като взе предвид препоръката на Съвета от 16 февруари 2010 г. (1),
   като взе предвид член 283, параграф 2 от Договора за функционирането на Европейския съюз, съгласно който Съветът се е консултирал с Парламента (C7-0044/2010),
   като взе предвид член 109 от своя правилник,
   като взе предвид доклада на Комисията по икономически и парични въпроси (A7-0059/2010),
   
               A.
            
            
               като има предвид, че с писмо от 24 февруари 2010 г. Съветът се консултира с Европейския парламент относно назначаването на Vítor Constâncio за заместник-председател на Европейската централна банка с осемгодишен мандат;
            
         
               Б.
            
            
               като има предвид, че след това комисията по икономически и парични въпроси към Парламента пристъпи към оценяване на пълномощията на кандидата, по-специално с оглед на изискванията, посочени в член 283, параграф 2 от Договора за функционирането на Европейския съюз, и в светлината на необходимостта от пълна независимост на ЕЦБ съгласно член 130, и като има предвид, че при провеждането на настоящата оценка комисията получи автобиографията на кандидата, както и неговите отговори на изпратения му писмен въпросник;
            
         
               В.
            
            
               като има предвид, че впоследствие комисията проведе на 23 март 2010 г двучасово изслушване с участието на кандидата, по време на което той направи встъпително изявление и после отговори на въпросите, поставени от членовете на комисията;
            
         
               1.
            
            
               Изказва пред Европейския съвет положително становище по препоръката на Съвета за назначаването на Vítor Constâncio за заместник-председател на Европейската централна банка;
            
         
               2.
            
            
               Възлага на своя председател да предаде настоящото решение на Европейския съвет и на Съвета.
            
         
      (1)  Все още непубликувана в ОВ.